**ამბროლაურის მუნიციპალიტეტის მეორე მოწვევის საკრებულოს**

**მეთხუთმეტე რიგგარეშე სხდომის**

**ო ქ მ ი №12**

*ქ. ამბროლაური, ბრატისლავა რაჭის ქ. N11 17 ივნისი 2022 წელი.*

ამბროლაურის მუნიციპალიტეტის მეორე მოწვევის საკრებულოს მეთხუთმეტე რიგგარეშე სხდომა მოწვეულ იქნა ამბროლაურის მუნიციპალიტეტის საკრებულოს 2017 წლის 14 ნოემბრის N01 დადგენილების - ,,ამბროლაურის მუნიციპალიტეტის საკრებულოს რეგლამენტის“ მე-20 მუხლის პირველი პუნქტის, 2022 წლის 14 ივნისის ამბროლაურის მუნიციპალიტეტის მერის ზვიად მხეიძის N:76-762216569 წერილის (რეგისტრაციის ნომრით N:12-7722166001-77 თარიღი 15.06.2022წ.) და ამბროლაურის მუნიციპალიტეტის მეორე მოწვევის საკრებულოს თავმჯდომარის ასლან საგანელიძის 2022 წლის 15 ივნისის N:ბ77.7722166001 ბრძანების შესაბამისად.

სხდომას ესწრებოდა საკრებულოს სრული და სიითი შემადგენლობიდან (30 წევრიდან) 23 წევრი: ასლან საგანელიძე, დავით ხუციშვილი, ზაალ მეტრეველი, დავით გოგსაძე, პაატა მაჭანკალაძე, ქრისტინე კობახიძე, ბაქარ ბაკურაძე, თენგიზ გელოვნიშვილი, ელიზბარ კობახიძე, სიმონი ჭელიძე, მერაბი ჩიტალაძე, ელევნორა ბედენაშვილი, ბექა ოშხერელი, მაია კაციტაძე, ნათია მარგველიძე, ესმა მაისაშვილი, გიორგი მურუსიძე, დავით მიქიაშვილი, მურმან ქველიძე, ბაკურ სანთელაძე, ნინო ჯოხაძე, ანა გურგენიძე, მაკა გოცირიძე. აგრეთვე სხდომას ესწრებოდა ამბროლაურის მუნიციპალიტეტის მერი ზვიად მხეიძე, მერიის ეკონომიკისა და ქონების მართვის სამსახურის უფროსის გიორგი გოძიაშვილი, გაზეთის ,,ამბროლაურის მოამბე“ რედაქტორი დალი დარახველიძე, ააიპ ,,მუნიციპალური ტრანსპორტის“ წარმომადგენელი ზურაბ მაისაშვილი.

სხდომას თავმჯდომარეობდა ამბროლაურის მუნიციპალიტეტის მეორე მოწვევის საკრებულოს თავმჯდომარე ასლან საგანელიძე.

ასლან საგანელიძე მიესალმა სხდომის დამსწრე წევრებს, მოწვეულ სტუმრებს, მადლობა მოუხადა საკრებულოს წევრებს მობრძანებისთვის და აღნიშნა, რომ რიგგარეშე სხდომა გაიმართა მერის ინიცირებით.

ასლან საგანელიძემ დადასტურა ქვორუმის არსებობა, დასამტკიცებლად საკრებულოს წარუდგინა

დ ღ ი ს წ ე ს რ ი გ ი

1. „ამბროლაურის მუნიციპალიტეტის ტერიტორიაზე სამგზავრო გადაყვანის არსებული სვლა-გეზების ინტენსივობისა და სამგზავრო გადაყვანის ტარიფების დამტკიცების შესახებ“ ამბროლაურის მუნიციპალიტეტის საკრებულოს 2018 წლის 28 თებერვლის N32 განკარგულებაში ცვლილების შეტანის თაობაზე

*მომხსენებელი ზვიად მხეიძე - ამბროლაურის მუნიციპალიტეტის მერი*

*თანამომხსენებელი გიორგი გოძიაშვილი - ამბროლაურის მუნიციპალიტეტის მერიის პირველადი სტრუქტურული ერთეულის, ეკონომიკისა და ქონების მართვის სამსახურის უფროსი*

2. „ამბროლაურის მუნიციპალიტეტის საკრებულოს, მერიისა და მუნიციპალური წყალსადენის სისტემის საკომუნიკაციო მომსახურებისთვის ყოველთვიური ხარჯის ზღვრული ოდენობის დამტკიცების შესახებ“ ამბროლაურის მუნიციპალიტეტის საკრებულოს 2017 წლის 08 დეკემბრის N21 განკარგულებაში ცვლილების შეტანის თაობაზე

*მომხსენებელი ზვიად მხეიძე - ამბროლაურის მუნიციპალიტეტის მერი*

*თანამომხსენებელი გიორგი გოძიაშვილი - ამბროლაურის მუნიციპალიტეტის მერიის პირველადი სტრუქტურული ერთეულის, ეკონომიკისა და ქონების მართვის სამსახურის უფროსი*

კენჭისყრის შედეგად მომხრე:23; წინააღმდეგი: არცერთი, დამტკიცდა დღის წესრიგი.

ასლან საგანელიძემ განმარტა, რომ პირველ საკითხზე იმუშავა მუშა ჯგუფმა, ასევე საკითხი განხილულ იყო კომისიის რიგგარეშე სხდომებზე.

ქრისტინე კობახიძემ საკითხების განხილვამდე საკრებულოს წევრებს გააცნო ევროპის ჩემპიონატზე ორი სპორტსმენის გამგზავრების და მათი მწვრთვნელის გამგზავრების დაფინანსების მოგვარების საკითხი. მწვრთვნელის დაფინანსების საკითხი მოგვარდა მერის დახმარებით, სულ საქართველოს მასშტაბით 8 სპორტსმენი მიდის და აქედან ორი ამბროლაურელია.

ასლან საგანელიძემ მადლობა მოუხადა მუნიციპალიტეტის მერს და აღნიშნა, რომ იმედოვნებს ბავშვები მოიპოვებენ წარმატებებს.

ზვიად მხეიძემ აღნიშნა, რომ მწვრთვნელის დაფინანსების საკითხი მოგვარდა ბიზნესმენების დახმარებით და არა ბიუჯეტიდან, ჩვენი მიზანია ჯანსაღი ცხოვრების წახალისება, რაც მთავარია ჩვენ მუნიციპალიტეტში სპორტული ინფრასტრუქტურა კარგად მოწყობილია და კიდევ მოწესრიგდება.

ელიზბარ კობახიძემ აღნიშნა, რომ მუნიციპალიტეტში ბევრი წარმატებული სპორტსმენია, სასურველია ვიფიქროთ მათ წარმოსაჩენად, მათი ფოტოებით ბილბორდების მოწყობა.

ზვიად მხეიძემ, ზაალ მეტრეველმა, ქრისტინე კობახიძემ აღნიშნეს, რომ საპრიზო თანხების გაცემის პროგრამა არსებობს და უნდა გამოვიყენოთ, ასეთ წარმატებებს რამდენიმე წლის წინ ვერ წარმოვიდგენდით, ბილბორდების მოწყობის იდეა კარგია და მისაღებია.

ასლან საგანელიძემ აღნიშნა, რომ ყველა სპორტსმენს, თავის მიღწევით, ჩვენგან მხარდაჭერა ექნება.

1. **მოისმინეს:** ამბროლაურის მუნიციპალიტეტის მერიის ეკონომიკისა და ქოენების მართვის სამსახურის უფროსის გიორგი გოძიაშვილის მოხსენება „ამბროლაურის მუნიციპალიტეტის ტერიტორიაზე სამგზავრო გადაყვანის არსებული სვლა-გეზების ინტენსივობისა და სამგზავრო გადაყვანის ტარიფების დამტკიცების შესახებ“ ამბროლაურის მუნიციპალიტეტის საკრებულოს 2018 წლის 28 თებერვლის N32 განკარგულებაში ცვლილების შეტანის თაობაზე

*პროექტი თან ერთვის*

გიორგი გოძიაშვილმა აღნიშნა, რომ სამგზავრო გადაყვანის მომსახურების ტენდერის ვადა იწურება 30 ივნის, ახალი ტენდერის გამოსაცხადებლად საჭირო გახდა გარკვეული ცვლილებების განხორციელება.

ზვიად მხეიძემ აღნიშნა, რომ ეს პროგრამა მუნიციპალიტეტს 2018 წლიდან აქვს, სოფლებში გადაადგილების პრობლემის აღმოსაფხვრელად მოხდა მოსახლეობის ინტერესების გათვალისწინებით მარშრუტების ჯერადობის და ტარიფების მიღება, გარემოებებმა საფუძველი მოგვცა დღევანდელი საჭიროებების შესაბამისად, ივლისის თვისთვის, ახალი ტენდერისთვის, ცვლილებები შეგვეტანა პროექტში, რაც მუშა ჯგუფის მიერ მომზადდა.

გიორგი გოძიაშვილმა საკრებულოს სრულად წარუდგინა მარშრუტების ჯერადობა და ასევე ყურადღება გაამახვილა ახალ მარშრუტებზე.

სიმონი ჭელიძემ აღნიშნა, რომ წარმოდგენილი პროექტით თითქმის ყველა სოფელში შევა მუნიციპალური ტრანსპორტი და ეს კარგია.

ქრისტინე კობახიძემ დასვა შეკითხვა ტრანსპორტის შეძენის საკითხი მოსაგვარებელია და რა მდგომარეობაა ამ მიმართულებით?

ასლან საგანელიძემ აღნიშნა, რომ წარმოდგენილი პროექტით ტრანსპორტის მომსახურება მთელ მუნიციპალიტეტს მოიცავს, რასაც მოსახლობა ითხოვდა, ტრანსპორტი ყველა სოფელში ერთი სამუშაო დღე და შაბათი დღე იმოძრავებს. მიმართა გიორგი გოძიაშვილს წარმოადგინოს ტრანსპორტის მომსახურების ახალი ტარიფები.

ზვიად მხეიძემ და გიორგი გოძიაშვილმა აღნიშნეს, რომ საწვავის ფასთან შედარებით ტარიფის მატება მცირედია და მიმართულებების მიხედვით ტარიფები დაკონკრეტდა.

ასლან საგანელიძემ აღნიშნა, რომ ხშირი შემთხვევები იყო, მძღოლები თვითნებობენ და ტარიფს ზრდიდნენ, ამიტომ მოხდა ტარიფის მცირედით გაზრდა, მსგავსი შემთხვევის დაფიქსირების შემთხვევაში მძღოლები პასუხს აგებენ.

ზვიად მხეიძემ აღნიშნა, რომ ხალხის თანხების თვითნებურად მითვისება არ ეპატიებათ მძღოლებს, კვლავ განმეორდება და მძღოლებს მოუწევთ სახლში წასვლა.

ელიზბარ კობახიძემ და ელევნორა ბედენაშვილმა დასვეს შეკითხვა რატომ ხდება მძღოლების თვითნებობა, ხელფასების სიმცირის გამო, თუ ეს საწვავის გაზრდილი ფასის დასაბალანსებლად?

ზაალ მეტრეველმა აღნიშნა, რომ ტარიფის ზრდა არ არის სასურველი, მაგრამ თუ ყველა ხარჯს დავიანგარიშებთ მაშინ ტარიფი იქნება უფრო დიდი, ეს არის მცირედი მატება, რაც საწვავის ფასის ზრდამ განაპირობა, თვითნებობა კი არავის არ უნდა ეპატიოს.

ასლან საგანელიძემ აღნიშნა, რომ მგზავრები თვითნებურ ზრდას არ აპროტესტებენ, ისინი თავს შეურაცყოფილად გრძნობდნენ. მან ასევ ყურადღება გამახვილა იმ პედაგოგებზე და ნიკორწმინდის მგზავრებზე, რომლებსაც ტრანსპორტის გამო სამსახურში გადაადგილება უჭირდათ, ამ ცვლილებით კი ეს პრობლემები მოგვარდება.

ზაალ მეტრეველმა აღნიშნა, რომ სოფელ ნიკორწმინდიდან ბავშვებს უჭირთ სპორტულ სექციებში სიარული, ეს საკითხიც იქნებ სექტემბრიდან დარეგულირდეს.

საკრებულოს თავმჯდომარემ, სხდომის თავმჯდომარემ, ასლან საგანელიძემ კენჭი უყარა „ამბროლაურის მუნიციპალიტეტის ტერიტორიაზე სამგზავრო გადაყვანის არსებული სვლა-გეზების ინტენსივობისა და სამგზავრო გადაყვანის ტარიფების დამტკიცების შესახებ“ ამბროლაურის მუნიციპალიტეტის საკრებულოს 2018 წლის 28 თებერვლის N32 განკარგულებაში ცვლილების შეტანის თაობაზე განკარგულების დამტკიცების საკითხს.

ანა გურგენიძემ აღნიშნა, რომ საკითხის კენჭისყრაში არ იღებს მონაწილეობას, რადგან ამით პრობლემა გადაადგილების არ გვარდება.

კენჭის ყრის შედეგად მომხრე:22; წინააღმდეგი: არცერთი; კენჭისყრაში არ მონაწილეობდა 1 (ანნა გურგენიძე);

**გადაწყვიტეს:** დამტკიცდეს „ამბროლაურის მუნიციპალიტეტის ტერიტორიაზე სამგზავრო გადაყვანის არსებული სვლა-გეზების ინტენსივობისა და სამგზავრო გადაყვანის ტარიფების დამტკიცების შესახებ“ ამბროლაურის მუნიციპალიტეტის საკრებულოს 2018 წლის 28 თებერვლის N32 განკარგულებაში ცვლილების შეტანის თაობაზე განკარგულება.

1. **მოისმინეს:** ამბროლაურის მუნიციპალიტეტის მერიის ეკონომიკისა და ქონების მართვის სამსახურის უფროსის გიორგი გოძიაშვილის მოხსენება „ამბროლაურის მუნიციპალიტეტის საკრებულოს, მერიისა და მუნიციპალური წყალსადენის სისტემის საკომუნიკაციო მომსახურებისთვის ყოველთვიური ხარჯის ზღვრული ოდენობის დამტკიცების შესახებ“ ამბროლაურის მუნიციპალიტეტის საკრებულოს 2017 წლის 08 დეკემბრის N21 განკარგულებაში ცვლილების შეტანის თაობაზე

*/პროექტი ოქმს თან ერთვის/*

გიორგი გოძიაშვილმა აღნიშნა, რომ მუნიციპალიტეტის მიერ მიწის საკადასტრო ნახაზების შედგენისთვის და მუნიციპალიტეტის ქონების დარეგისტრირებისთვის საჭიროა მუდმივი ინტერნეტი, რისთვისაც მომზადდა ცვლილების პროექტი, რომ დამატებით შეძენილ იქნეს სიმ ბარათი დ გამოიყოს შესაბამისი თანხა.

ზვიად მხეიძემ აღნიშნა, რომ ამ მიმართულებით მუნიციპალიტეტმა აიყვანა პროფესიონალი სპეციალისტი და მუნიციპალიტეტის ყველა ქონების აღწერის, ნახაზების მომზადების და რეგისტრაციის საკითხი მოგვარდება ხარისხიანად.

საკრებულოს თავმჯდომარემ, სხდომის თავმჯდომარემ, ასლან საგანელიძემ კენჭი უყარა „ამბროლაურის მუნიციპალიტეტის საკრებულოს, მერიისა და მუნიციპალური წყალსადენის სისტემის საკომუნიკაციო მომსახურებისთვის ყოველთვიური ხარჯის ზღვრული ოდენობის დამტკიცების შესახებ“ ამბროლაურის მუნიციპალიტეტის საკრებულოს 2017 წლის 08 დეკემბრის N21 განკარგულებაში ცვლილების შეტანის თაობაზე განკარგულების დამტკიცების საკითხს.

კენჭის ყრის შედეგად მომხრე:23; წინააღმდეგი: არცერთი;

**გადაწყვიტეს:** დამტკიცებულ იქნეს „ამბროლაურის მუნიციპალიტეტის საკრებულოს, მერიისა და მუნიციპალური წყალსადენის სისტემის საკომუნიკაციო მომსახურებისთვის ყოველთვიური ხარჯის ზღვრული ოდენობის დამტკიცების შესახებ“ ამბროლაურის მუნიციპალიტეტის საკრებულოს 2017 წლის 08 დეკემბრის N21 განკარგულებაში ცვლილების შეტანის თაობაზე განკარგულების პროექტი.

ზვიად მხეიძემ საკრებულოს მიაწოდა ინფორმაცია ბაზრის ტერიტორიის კეთილმოწყობის დაფინანსების საკითხის მოგვარების თაობაზე, ასევე სლოვაკეთის საელჩოს მიერ გრანტის მეორე ეტაპზე დაძლევის და ფიტნეს კლუბის მოწყობის საკითხის გადაწყვეტის თაობაზე.

სხდომის ოქმს სხდომის [აუდიო ჩანაწერი CD დისკზე](17.06.2022w..m4a) ჩაწერილი თან ერთვის.

საკრებულოს თავმჯდომარემ, სხდომის თავმჯდომარემ, ასლან საგანელიძემ სხდომა დასრულებულად გამოაცხადა.

საკრებულოს თავმჯდომარე: ასლან საგანელიძე